ΓΡΑΠΤΗ ΕΡΩΤΗΣΗ E-0310/03

υποβολή: Michl Ebner (PPE-DE) προς την Επιτροπή

(10 Φεβρουαρίου 2003)

Θέμα: Προστασία ζώων και ορθοί τρόποι εκτροφής

Λέγεται ότι στην Ελλάδα, κράτος μέλος της ΕΕ, εμφανίζονται περιπτώσεις εκτροφής κατά τρόπους μη προσαρμοσμένους στα συγκεκριμένα είδη ζώων. Για αδιευκρίνιστους λόγους αγελάδες και άλλα ζώα εκμετάλλευσης βόσκουν με τα δύο τους πόδια δεμένα μεταξύ τους.

Η τροποποίηση της παραγράφου 8 του παραρτήματος της οδηγίας 91/629/ΕΟΚ(1), σύμφωνα με την οποία οι μόσχοι δεν πρέπει να δένονται, αφορά μόνο σταβλιζόμενους μόσχους. Υπάρχει νομική διάταξη που να αναφέρεται στην εκτροφή ζώων εκμετάλλευσης σε συνθήκες ελευθέρας βοσκής· Αν ναι, προβλέπει μήπως και προληπτικά μέτρα που να προσφέρουν στα ζώα, ιδίως στις θερμές περιοχές του Νότου, τη δυνατότητα να προστατεύονται από τον ήλιο· Υπάρχουν όροι που να εγγυώνται την παροχή νερού·

Τηρούνται πέραν τούτου οι διατάξεις για τη μεταφορά ζώων εκμετάλλευσης, ιδίως σπονδυλωτών· Σύμφωνα με επιστημονικές μελέτες η φορτοεκφόρτωση προκαλεί εξαιρετικά μεγάλη αναστάτωση. Τηρούνται επίσης τα κοινοτικά κριτήρια για τα σημεία στάσης όπως αναφέρονται στο παράρτημα Ι του κανονισμού 1255/97(2) του Συμβουλίου της 25ης Ιουνίου 1997 για τα κοινοτικά κριτήρια που απαιτούνται για τα σημεία στάσης και για την τροποποίηση του σχεδίου δρομολογίου που αναφέρεται στο παράρτημα της οδηγίας 91/628/ΕΟΚ(3)· Σε ποιο βαθμό είναι ικανοποιητικές οι εκθέσεις της Ελλάδας προς την Επιτροπή σχετικά με τις ορθές μεθόδους κτηνοτροφίας·

(1) ΕΕ L 340 της 11.12.1991, σελ. 28.

(2) ΕΕ L 174 της 2.7.1997, σελ. 1.

(3) ΕΕ L 340 της 11.12.1991, σελ. 17.

Απάντηση του κ. Byrne Εξ ονόματος της Επιτροπής

(9 Απριλίου 2003)

Σε κοινοτικό επίπεδο δενπάρχει ειδική νομοθεσία για την προστασία των αγελάδων. Ωστόσο καλύπτονται από την οδηγία 98/58/ΕΚ του Συμβουλίου της 20ης Ιουλίου 1998 σχετικά με την προστασία των ζώων στα εκτροφεία(1). Το άρθρο 3 της εν λόγω οδηγίας προβλέπει ότι: Τα κράτη μέλη θεσπίζουν διατάξεις ώστε οι κύριοι ή κάτοχοι να λαμβάνουν όλα τα ενδεδειγμένα μέτρα για να εξασφαλίσουν την καλή διαβίωση των ζώων τους και προκειμένου να εξασφαλίσουν ότι τα εν λόγω ζώα δενφίστανται κανένα περιττό πόνο, ταλαιπωρία ή βλάβη. Στον αριθμό 7 του παραρτήματος αυτής της οδηγίας αναφέρεται ότι Η ελευθερία κίνησης που χρειάζεται κάθε ζώο, ανάλογα με το είδος του και σύμφωνα με την κτηθείσα πείρα και τις επιστημονικές γνώσεις, δεν πρέπει να παρεμποδίζεται έτσι ώστε να προκαλείται περιττή ταλαιπωρία ή τραυματισμός και ότι Όταν ένα ζώο είναι συνεχώς ή συνήθως προσδεδεμένο, αλυσοδεμένο ή περιορισμένο, πρέπει να διαθέτει τον απαιτούμενο χώρο για τις φυσιολογικές και ηθολογικές του ανάγκες, σύμφωνα με την κτηθείσα πείρα και τις επιστημονικές γνώσεις. Επιπλέον η οδηγία απαιτεί Τα ζώα που δεν εκτρέφονται εντός κτιρίων πρέπει, στο βαθμό που αυτό είναι αναγκαίο και δυνατό, να προστατεύονται από τις δυσμενείς καιρικές συνθήκες [] (αριθμός 12 του παραρτήματος) και ότι Όλα τα ζώα πρέπει να έχουν πρόσβαση σε νερό κατάλληλης ποσότητας και ποιότητας ή να μπορούν να ικανοποιούν τις ανάγκες τους σεγρά με άλλους τρόπους. (αριθμός 16 του παραρτήματος).

Επιπλέον, η Κοινότητα και τα κράτη μέλη της είναι συμβαλλόμενα μέρη της ευρωπαϊκής σύμβασης για την προστασία των ζώων στα εκτροφεία του Συμβουλίου της Ευρώπης. Στο πλαίσιο της σύμβασης εγκρίθηκε σύσταση για τα βοοειδή.

Στη συνεδρίαση του Συμβουλίου Γεωργίας τον Ιανουάριο του 2001, η Επιτροπήπέβαλε έκθεση για την πείρα που έχει αποκτηθεί από τα κράτη μέλη από την εφαρμογή της οδηγίας 91/628/ΕΟΚ(2) για την προστασία των ζώων κατά τη μεταφορά. Αυτό το έγγραφο έχειποβληθεί στο Κοινοβούλιο. Η έκθεση εντοπίζει μεγάλες ελλείψεις στην εκτέλεση της νομοθεσίας από τις εθνικές αρχές. Η Επιτροπή συμπεραίνει ότι είναι αναγκαίες βελτιώσεις τόσο στη νομοθεσία όσο και στην εφαρμογή της από τα κράτη μέλη.

Επιπλέον το Γραφείο Τροφίμων και Κτηνιατρικών Θεμάτων διεξαγάγει τακτικά επιθεωρήσεις για την εφαρμογή της κοινοτικής νομοθεσίας όσον αφορά την καλή μεταχείριση των ζώων. Τα αποτελέσματα αυτών των αποστολών έχουν δημοσιευθεί στο διαδίκτυο. Δυστυχώς, αυτές οι εκθέσεις εξακολουθούν να αναφέρουν ελλείψεις στην Ελλάδα όσον αφορά την εφαρμογή και την εκτέλεση της κοινοτικής νομοθεσίας σε αυτόν τον τομέα.

Η Ελλάδα δεν έχει συμμορφωθεί πλήρως όσον αφορά τιςποχρεώσεις της ναποβάλλει εκθέσεις για τις επιθεωρήσεις που διεξάγονται ώστε να ελεγχθεί η συμμόρφωση με τις διατάξεις της οδηγίας 98/58 για την περίοδο 2000-2001, όπως προβλέπεται στην απόφαση 2000/50/ΕΚ της Επιτροπής της 17ης Δεκεμβρίου 1999, σχετικά με τις ελάχιστες απαιτήσεις για την επιθεώρηση κτηνοτροφικών μονάδων(3). Η Επιτροπήπενθύμισε στην Ελλάδα τηνποχρέωσή της σχετικά και αν χρειαστεί θα εξετάσει το ενδεχόμενο προσφυγής στο δικαστήριο, σύμφωνα με το άρθρο 226 της συνθήκης ΕΚ.

(1) ΕΕ L 221 της 8.8.1998, σελ. 23.

(2) ΕΕ L 340 της 11.12.1991, σελ. 17.

(3) ΕΕ L 19 της 25.1.2000, σελ. 51.